Leqbayel, yal wa iḥemmel ad d-yesbin belli d netta i d amezwaru ɣer umekkan anda yella. Ihi, dagi ɣur-neɣ mi ara d-tesbin tmeṭṭut i tayeḍ d akken tezwar-itt ɣer taddart, teqqar-as ‘’Tufiḍ-d At Ɛebbas rsen, nutni s dduzan-nsen’’, meḥsub tufiḍ-iyi-d dagi. Ayen, diɣ, i d-yemmalen belli d At Ɛebbas i dyewwin lfeṭṭa ɣer taddart n Wat Larebɛa’’. Ma ɣef teswiɛ i deg tettidir lḥirfa-agi n lfeṭṭa, akka tura, yenna-d ur tessefraḥ ara maḍi : ‘’tallit-a, ur tessefraḥ ara. Arrebrab yesserwel akk imerriyen seg yiseggasen-nni n 1990. Zyada ɣef wanect-a, ur nufi ara sselɛa. Xas ulamma asmi tella, ɣlayet mačči d izli. Ugar n 10 imelyunen i kilu n lfeṭṭa, 25 imelyunen i kilu n lmerǧan, yerna ad txelsen din, din. Rnu-as tabzert i ilaq ad nxelles xas akka ur nxeddem ara’’. Ɣef wanect-a, dɣa, i d-xelqen